GiliGold/VAD_KnessetCorpus huggingface dataset:
מטי צרפתי הרכבי:
 המדינה באמת בוערת ונכון יהיה לעצור כרגע את החקיקה או לפחות את הדיונים עד שלפחות נשמע את הצהרתו של ראש הממשלה
מטי צרפתי הרכבי:
 ב-22:30 אני מבינה שהוא אמור לדבר, אז רגע, מה החיפזון?
ולדימיר בליאק:
נידחה
ולדימיר בליאק:
 אומרים שמישהו התעורר, אז נאלצו לדחות את ההצהרה
מטי צרפתי הרכבי:
אז הוא לא מרשה לו
מיכל שיר סגמן:
הבייבי דוצ'ה
מטי צרפתי הרכבי:
בן גביר צורח שם בצעקות
ינון אזולאי:
תודה רבה לך
ינון אזולאי:
     חבר הכנסת משה טור פז, בבקשה
משה טור פז:
אני אומר כאן בקצרה כי אתה ממלא המקום והדרמות מתרחשות במקומות אחרים
משה טור פז:
 נוהל הנתק שמתרחש כרגע בחדר הזה כמו בכל הכנסת הוא הדרמה האמיתית
משה טור פז:
 מה שהעם מצביע, העם מצביע ברחובות
משה טור פז:
 כשחיים ביבס מהליכוד וכשיואב גלנט מהליכוד וכשיולי אדלשטיין מהליכוד וכל מי שנשאר לו איזה אומץ בין הכתפיים שלו, מבין שמה שאתם צריכים לעשות עכשיו זה לעצור ולדבר, מה שאמרנו לכם לפני חודשיים וחצי, אז אני מציע שתקשיבו
משה טור פז:
 תבואו לדבר, תעצרו את החקיקה הדורסנית הזו, ואם נשב לדבר, אולי נצליח לרפא את השבר הנורא שהצלחתם ליצור בעם ישראל בשלושה חודשים אומללים של ממשלה עצובה
ינון אזולאי:
      חבר הכנסת אחמד טיבי
אחמד טיבי:
זה מחזה סוריאליסטי, ביזארי, הזוי שבו הדברים העיקריים מתרחשים ברחוב, בחוץ
אחמד טיבי:
 ההחלטות כבר התקבלו וועדת הכנסת כאן וועדת החוקה ממשיכה כאילו כלום לא קרה
משה טור פז:
נוהל נתק קוראים לזה בצבא, אחמד
אחמד טיבי:
יפה
אחמד טיבי:
 זה כאילו הדלק נגמר מהרכב, אין דלק פתאום אבל ממשיכים ללחוץ על הדוושה פול גז בניוטרל, ואין גרר
אחמד טיבי:
     עכשיו הדיונים, 98, 36 שעות, שעת הצבעה זה הזוי
אחמד טיבי:
 האמת היא שראיתי את הבלבול בעיניכם
אחמד טיבי:
 אתם מבולבלים
אחמד טיבי:
 לא קל לקבל החלטות, לחכות להחלטות ממקום אחר ולכן אתם רוצים להמשיך כאילו כלום לא קרה
אחמד טיבי:
      ראיתי איזה חבר כנסת מהליכוד שהונצח לרשימה בוועדת חוקה, איך כשהייתה הודעה שביבי עוצר את החקיקה, איך נפלו עיניו, איך הוא הרגיש מושפל, אבל סיבת ההשפלה, שצעירים שיצאו לרחוב בלילה השפילו אותו והראו לו את המציאות
אחמד טיבי:
 די עם הפארסה הזאת
אחמד טיבי:
 אין מקום להמשיך, מה עוד שיש אי-אמון במליאה
אחמד טיבי:
 תודה רבה, אני סיימתי
ינון אזולאי:
      חבר הכנסת חמד עמאר
חמד עמאר:
הממלא מקום של היושב-ראש, אני רואה אתכם יושבים כאן ומנהלים, ואתם יודעים שכל מה שאנחנו מחליטים כאן לא שווה כלום כי ההחלטות מתקבלות במקום אחר, תהיה הצבעה או לא תהיה הצבעה, יהיה דיון או לא יהיה דיון
חמד עמאר:
 כשאני צעקתי, אני צעקתי לפי התקנון של הכנסת, כי ברגע שאתה קובע שעות הצבעה ואתה נותן 33 שעות הצבעה, אתה לא יכול לקבוע שעת הצבעה
חמד עמאר:
 מי שקובע את שעת ההצבעה זה האופוזיציה
חמד עמאר:
 האופוזיציה מחליטה מתי לרדת ואיך לרדת
חמד עמאר:
 זה התקנון וחבל מאוד שהיועצת המשפטית יושבת לידכם ואתם לא מתייעצים איתה לפני שאתם מדברים
חמד עמאר:
     דיברתם שכל ההפגנות מאורגנות, הכול מאורגן, אנשים משלמים כסף
חמד עמאר:
 אתמול הוכח לכולם, זה כל עם ישראל שיצא
חמד עמאר:
 זה לא מה שאתם חושבים
חמד עמאר:
 זה לא מה שאתם רוצים לעשות כאן
חמד עמאר:
 אנחנו לא נאפשר לכם גם כאן בכנסת וגם העם לא יאפשר לכם
חמד עמאר:
 אני רוצה להגיד לך, אנשים בליכוד היום, את ביבס אני מכיר שנים רבות
חמד עמאר:
 עבדנו ביחד לפני יותר מ-30 שנה
חמד עמאר:
 היינו ביחד ואני מכיר אותו
חמד עמאר:
 הוא איש ליכוד בצורה בלתי רגילה
חמד עמאר:
 כשהוא אומר, אני שובת רעב עכשיו, והוא אומר תפסיקו את החקיקה, ויולי אדלשטיין אומר תפסיקו את החקיקה, ושר הביטחון, שאני לא מאמין שמישהו כאן בחדר לא מבין איזה דוחות עמדו לפניו ואיזה החלטה היה צריך לקבל, ואיזה אומץ הוא הפעיל, ואנחנו כולנו יודעים כאן שהוא הלך נגד כל האינטרס הפוליטי שלו, לעומת שכאן אנשים יושבים רק בשביל אינטרס פוליטי, רק בשביל הכיסא שלהם
חמד עמאר:
 לא מעניין אותם שום דבר
חמד עמאר:
      שמענו את חבר הכנסת דרעי, יושב-ראש המפלגה שלך, בן אדם אחראי
חמד עמאר:
 אמר, תפסיקו את החקיקה של דרעי, כי הוא ראה והרגיש שזה לא יכול לעבוד היום, לכן אני אומר לכם, תפסיקו את ההצבעה הזאת
חמד עמאר:
 אנחנו צריכים ללכת למליאה עכשיו
חמד עמאר:
 יש אי-אמון במליאה וחבל על הביזיון שאתם עושים לעצמכם כאן בוועדה
ינון אזולאי:
     חבר הכנסת עמית הלוי
ינון אזולאי:
 עמית, רוצים לשמוע אותך
עמית הלוי:
אני רוצה לחדש לאפרת רייטן
עמית הלוי:
 התעניינת קודם
עמית הלוי:
 לא ידעתי שיתנו לי את רשות הדיבור ועוד באופן יזום, אבל תדעי לך, לגבי המתנות, את אמרת נציב שירות המדינה, אז תיראי מה קרה בוועדה אתמול
עמית הלוי:
 הרי אני מה בחוק הזה אומר? אני אומר שטיפול רפואי או משפטי שאנשי ציבור נזקקו אליהם או עובדי ציבור, יהיה להם מסלול שהם יוכלו לגייס כסף מאזרחים או מכל אחד אחר
עמית הלוי:
 אני רואה בזה זכויות בסיסיות של עובד ציבור ואני חושב שהאיזון בין החשש או מה שקרא המשנה ליועץ המשפטי, מניעה מעבירה בין הפגיעה בפועל, ויש רשימה ארוכה, זה לא רק יעקב נאמן ואחרים
עמית הלוי:
 יש רשימה ארוכה של אנשים שנפגעו מזה שהם לא יכלו
עמית הלוי:
 לחלקם היה כסף, לחלקם לא היה כסף
עמית הלוי:
 היו דוגמאות לח"כים שלא סיימו כמו שהפרקליטות רצתה
עמית הלוי:
     תיראי מה קרה בדיון
עמית הלוי:
 בדיון נציב שירות המדינה, נציגיו, עורך דין דול ועורך דין גיא דוד פתאום מודיעים שיש תקשי"ר
עמית הלוי:
 אף אחד לא ידע מזה, כולל לא היועץ המשפטי לממשלה
עמית הלוי:
 קצת שעשע אותי שבעצם לטיפול רפואי, הרבה יותר גרוע מהחוק שלי, כביכול גרוע
עמית הלוי:
 לגבי טיפול רפואי, כל עובד ציבור, עובד מדינה שיש לו בעיה רפואית, לו או למשפחתו, לאו דווקא הסמוך לשולחנו כמו אצלנו או התלוי בו
עמית הלוי:
 או למשפחתו, שיש לו טיפול רפואי, יכול להתרים כסף מכל עובדי המדינה, 90,000 איש, לרבות מהכפופים לו
עמית הלוי:
 אצלי בחוק הרי, מהכפופים לו הוא לא יכול
עמית הלוי:
 עשינו מנגנוני שקיפות מלאים
אפרת רייטן:
ראיתי את זה
עמית הלוי:
המשנה ליועמ"ש, הנציג שלו, אורן פונו הופתע לחלוטין
עמית הלוי:
 הוא לא הכיר את זה
עמית הלוי:
 הוא היה בהלם
משה טור פז:
אז תבטל את התקשי"ר
משה טור פז:
 אתה נותן פה מתנה לפוליטיקאים?
עמית הלוי:
זה הדיון השלישי היה
עמית הלוי:
 אמרתי למשנה ליועמ"ש, לממונה הבכיר, אורן פונו
עמית הלוי:
 שני דיונים הם צורחים גם על זה
עמית הלוי:
 אני אומר להם, הטיפול הרפואי אתם מסכימים? "בשום אופן, שחיתות מלאה
עמית הלוי:
 איך יעלה על הדעת שאתה נותן?" ואני לא נותן לכפופים ונותן עשר שנים למי שעזר לך בעבר או בעתיד, את לא יכולה לקחת ממנו שום דבר
עמית הלוי:
 מתברר שנציב שירות המדינה, דיברת עליו, נכון? נציב שירות המדינה מאפשר היום, אגב, בניגוד לחוק המתנות
עמית הלוי:
 לכאורה זה בניגוד לחוק המתנות
עמית הלוי:
 אני שואל אותו, תגיד לי, זה בניגוד לחוק
עמית הלוי:
 מה אומר נציג היועץ המשפטי לממשלה? הוא הופתע, הוא לא ידע מזה כלום
עמית הלוי:
 אמרתי לו, אתה יכול להודות
עמית הלוי:
 אני גם הופתעתי
עמית הלוי:
 אגב, למדתי את התחום
עמית הלוי:
 לא הכרתי את התקשי"ר הזה
אפרת רייטן:
אני מכירה את התקשי"ר
עמית הלוי:
מה אומר אורן פונו? הוא אומר, תשמע, נכון הרי בחוק המתנות כתוב, חוק המתנות הקיים, שאם יש מתנה, נניח אני ומיקי ידידים, יש לך יום הולדת, אני יכול לתת לך
מיקי לוי:
עד 250 שקל
עמית הלוי:
לא, לא
עמית הלוי:
 בחוק לא כתוב 250 שקל
עמית הלוי:
 זה אתה מדבר על ועדת האתיקה, על התקנון
עמית הלוי:
 בחוק המתנות כתוב, אם יש מתנה בין עובדי מדינה, נניח עושים יום הולדת במשרד, אפשר לתת אחד לשני
עמית הלוי:
 אומר אורן פונו, אתה יודע מה? כנראה הנציב, המשפטנים שלו פירשו שהם אמרו, אפשר לתת מתנה ליום הולדת
עמית הלוי:
 לא כתוב יום הולדת אבל זה רוח החוק
עמית הלוי:
 הם אמרו לעצמם, ברור לגמרי שאם זה מקרה רפואי, ברור שאפשר
עמית הלוי:
 בחוק הרי כתוב, אפילו שזה באשר הוא עובד ציבור
עמית הלוי:
 כתוב, מתנות מותר לתת אחד לשני, אז בוודאי רפואי
עמית הלוי:
 אמרתי לו, תקשיב מה שאתה אומר
עמית הלוי:
 הרי אתם איבדתם את ההומניסטיקה הבסיסית
עמית הלוי:
 הרי זה מה שאני אומר
עמית הלוי:
 מה קו החשיבה שלי? אני אומר, הגעת למצב רפואי או למצב משפטי מאוד מסוים, ואנחנו עשינו ארבע הרחקות, רק מצב שהמדינה מולך, לא הליך אזרחי רגיל ולא כלום
אפרת רייטן:
יש פה צעקות שאני חייבת להיות בחוץ
אפרת רייטן:
 אני מתנצלת, אז אני לא רוצה לא להיות מנומסת, אבל אני מקשיבה לדברים
עמית הלוי:
את מבינה את האירוע?
אפרת רייטן:
רק ראיתי בשורה התחתונה שהם מתנגדים
אפרת רייטן:
 הם לא מתנגדים, הנציב?
עמית הלוי:
קודם כל הם מייצרים מצב אנטי חוקי היום
אפרת רייטן:
שורה תחתונה, הם מתנגדים או לא? הם מתנגדים
אפרת רייטן:
 זה מה שרציתי להגיד
עמית הלוי:
לחצי חוק הם לא יכולים להתנגד
אפרת רייטן:
נגמרו הצעקות בלעדיי
עמית הלוי:
אני לא בטוח שהיועצת המשפטית של הכנסת, שגית אפק, בוא נאתגר אותה קצת
עמית הלוי:
 אם אני צריך להמר האם היועצת המשפטית של הכנסת, אפרת, מכירה את זה ששירות המדינה עובר על חוק המתנות, אני אומר לך, אני מהמר שאת לא מכירה את זה
אפרת רייטן:
בסוף היו חוות דעת מהממשלה, מהכנסת
עמית הלוי:
הושמדו אתמול בשידור חי
אפרת רייטן:
לא, אבל הנציב בשורה התחתונה - - -
עמית הלוי:
הוא לא יודע מה לעשות
עמית הלוי:
 התברר שהוא עובר על החוק
אפרת רייטן:
מה הוא אמר כשהוא הביא את חוות דעתו?
עמית הלוי:
הוא אמר, אני אחשוב
עמית הלוי:
 עזבי את הדעה הרשמית
עמית הלוי:
 נכון, הוא שלח מכתב
אפרת רייטן:
דעה רשמית זה בסוף מה שקובע
עמית הלוי:
הוא שלח מכתב לפני הדיון
עמית הלוי:
 בדיון התברר שהם עוברים על חוק המתנות במשך שנים ארוכות
עמית הלוי:
 עכשיו שיעשו חשבון נפש, יבואו לדיון הבא ונראה מה עושים
אפרת רייטן:
לכן כשאמרת לי, את לא ראית ולא קראת - - -
עמית הלוי:
טוב, אפרת רייטן
אפרת רייטן:
עוד פעם שמי פה באוויר ואני מנהלת פה שיחה עניינית עם עמית הלוי
אפרת רייטן:
      (היו"ר אופיר כץ)
אופיר כץ:
בזמן שאתם דיברתם גם אנחנו דיברנו
אפרת רייטן:
הייתה הידברות, אתה רואה? למה סתם השמצת שאנחנו לא מדברים?
אופיר כץ:
כי עכשיו באמת הייתה הידברות אמיתית
אפרת רייטן:
שפיכת טענות
שגית אפק:
מתברר שצריך מגשרת לפעמים
שגית אפק:
 זה חלק מהעניין
אפרת רייטן:
אני בעד
אפרת רייטן:
 אני חושבת שמה שחסר פה במדינה זה מגשרים, פסיכולוגים, עובדים סוציאליים
זאב אלקין:
וממשלה שפויה
אפרת רייטן:
ואז תהיה לך ממשלה שפויה
אופיר כץ:
כן, הממשלה הקודמת הייתה מאוד מאוד שפויה
אפרת רייטן:
היה חסר מגשר
זאב אלקין:
היא לא לקחה את המדינה למצב הזה
אפרת רייטן:
זה נכון
אופיר כץ:
כן, כן
אופיר כץ:
 בבקשה, שגית
שגית אפק:
טוב, אז אחרי באמת שיח בין הצדדים כמו שאמרתם, ואחרי שגם שמעתי את הטענות שהעליתם ובהתחשב בכך שבאמת מדובר בחוק שמעורר מחלוקת ציבורית עזה, אני חושבת שאין הפעלה של שעת הצבעה בסעיף 98, היא באמת הופכת את סעיף 98 לקשה יותר מהרגיל, ואנחנו לאורך השנים תמיד ביקשנו להימנע מכך גם כשיש שעות הצבעה רבות כפי שאולי באמת יהיה כאן, אז לאחר השיח, ההצעה שלנו שאני מבינה שפחות או יותר היא מקובלת לעשות אותה במסגרת סעיף 98, היא שלא תהיה שעת הצבעה
שגית אפק:
 זמן הדיבור היא 35 שעות
שגית אפק:
 תהיינה חמש הצבעות שמיות לכל צד כשיושב-ראש הכנסת יוכל להוסיף לכל צד הצבעות שמיות כמקובל
שגית אפק:
 140 הצבעות על הסתייגויות
ארבל אסטרחן:
יש הסתייגויות גם של הקואליציה
ארבל אסטרחן:
 מה לגבי זמן דיבור והצבעות שלהם?
שגית אפק:
זה לא נכלל
מירב בן ארי:
זה לא אצלנו
ארבל אסטרחן:
כל ההסתייגויות שלהם?
מירב בן ארי:
אני לא מבינה, מצביעים על ההסתייגויות של הקואליציה גם?
שגית אפק:
אין בעיה
ארבל אסטרחן:
וזמן דיבור של הקואליציה מלא לפי מספר ההסתייגויות?
שגית אפק:
אם הם ירצו, לפי ההסתייגויות שלהם
שגית אפק:
 זה לא קשור למה שמפעילים כאן
שגית אפק:
 זה יהיה בנוסף
ארבל אסטרחן:
רק לאופוזיציה
שגית אפק:
זה הסדר שהוא אך ורק - - -
ארבל אסטרחן:
יש להם 20 הסתייגויות
שגית אפק:
לקואליציה?
זאב אלקין:
אז שידברו לפנינו
קריאה:
אם הם ירצו
זאב אלקין:
אם הם ירצו, אבל לא אחרינו
שגית אפק:
אפשר חלק וחלק, חצי וחצי
אופיר כץ:
אתה לא יכול לקבוע להם מתי לדבר במסגרת ההסתייגויות
זאב אלקין:
אבל אתה חייב לקבוע כי אתה משנה את סדר ההסתייגויות - - -
שגית אפק:
הם יוכלו לדבר 10 לפני, 10 אחרי, בסוף
זאב אלקין:
10 זה על כמה ח"כים?
שגית אפק:
לדעתי זה ח"כ אחד הגיש
מירב בן ארי:
כמה הסתייגויות יש לקואליציה ומי הגיש, משה סעדה?
שגית אפק:
קלנר הגיש
מירב בן ארי:
והוא נימק אותם בוועדה?
שגית אפק:
כן
מירב בן ארי:
והצעתם עליהם?
אופיר כץ:
מי פה היה בוועדה?
זאב אלקין:
הוא הגיש בשם עצמו או בשם הסיעה?
שגית אפק:
בשם עצמו
שגית אפק:
 הנה, יש לי את זה
ארבל אסטרחן:
ח"כ אמסלם וקלנר
אופיר כץ:
הנה, חבר הכנסת הטרי ביותר במשכן
אופיר כץ:
 בוקר טוב לך
קריאה:
גואטה
זאב אלקין:
בשעה טובה
שגית אפק:
ואמסלם
שגית אפק:
 כן, שני חברי כנסת
זאב אלקין:
נו, אז את מבינה מה המשמעות של זה
מיקי לוי:
איזה מספר של נורווגי אתה?
שגית אפק:
יש שר, זה לא רלוונטי, ההסתייגויות שלו יורדות
שגית אפק:
 זה רק קלנר
מיקי לוי:
איזה מקום אתה?
ששון גואטה:
9
מיקי לוי:
איזה 9?
שגית אפק:
זה חצי-חצי
מיקי לוי:
כל הקואליציה הם כבר 20, 21
מיקי לוי:
 זה משהו כמו 21 ו-33 שרים
שגית אפק:
כן, אתם צודקים
שגית אפק:
 יהיה לו לפי חמש הסתייגויות
שגית אפק:
 25 דקות, בסדר?
אופיר כץ:
 חצי יהיה בהתחלה, חצי בסוף
ארבל אסטרחן:
זאת אומרת, הוא יפתח?
אופיר כץ:
ויסגור
אופיר כץ:
 אוקיי
זאב אלקין:
ומקסימום זה יהיו שניהם
שגית אפק:
בדיוק, ואם יהיה גם דודי אז חמש הסתייגויות נשארות
משה טור פז:
רגע, יהיה דודי או לא יהיה דודי?
אופיר כץ:
דודי לא יהיה
שגית אפק:
אותו דבר
מירב בן ארי:
לא רלוונטי
שגית אפק:
משאירים חמש הסתייגויות, לא משנה איזה
שגית אפק:
 גם הם יוכלו לבחור איזה
שגית אפק:
 ירצו לבחור שלוש של דודי אמסלם, שתיים של קלנר, זה בסדר
זאב אלקין:
אבל חמש הסתייגויות שחצי זמן לפני וחצי אחרי
שגית אפק:
נכון
זאב אלקין:
12 וחצי דקות לפני - - -
קריאה:
על אמסלם אתה אומר?
זאב אלקין:
קלנר, אמסלם
שגית אפק:
לא משנה
שגית אפק:
 מי שאתה רוצה
זאב אלקין:
12 וחצי דקות בסוף, אז קיבלת עוד - - -
אופיר כץ:
 אתה רואה את הכישרון הרב של השרים שלנו
אופיר כץ:
 אין בעיה
זאב אלקין:
חבל על הזמן
זאב אלקין:
 גם מגיע לו פרגון
ארבל אסטרחן:
140 הצבעות לפי בחירת האופוזיציה - - -
שגית אפק:
 אם לא בוחרים, הראשונות
ארבל אסטרחן:
וחברי האופוזיציה יקבעו את סדר - - - ?
ארבל אסטרחן:
רק בין המסתייגים ומבקשי - - -
אופיר כץ:
מה זה אומר שיקבעו? הוא מושך את ההסתייגויות ואז הוא משאיר את זה לפי - - - ?
שגית אפק:
הוא מחליט
שגית אפק:
 הוא יכול גם תוך כדי להודיע איזה הסתייגויות הוא מבקש להצביע, ואת הזמן הוא מחלק איך שהוא רוצה בין הסיעות, בסדר? זה מקובל ככה ב-98
אופיר כץ:
טוב
אופיר כץ:
 יש פה בקשה להתחשב בייעוץ המשפטי
שגית אפק:
לא בייעוץ המשפטי, בעולם הירוק ובאיכות הסביבה ולהימנע מדפים
שגית אפק:
 הייעוץ המשפטי לא מבקש שום התחשבות
שגית אפק:
 לא זכינו לכך בשנה האחרונה
ארבל אסטרחן:
דיון משולב
ארבל אסטרחן:
 זה נאמר - - -
שגית אפק:
זה דיון משולב על שתי הצעות החוק משום שמדובר בהסדר אחד, וההצבעות שעל שתיהן יהיו בסוף הדיון בנפרד
אופיר כץ:
טוב, אם כך מי בעד? 9 בעד
אופיר כץ:
 מי נגד? 5
אופיר כץ:
אם כך, ההצעה אושרה
זאב אלקין:
אני מבקש רוויזיה למענכם, אדוני היושב-ראש, כי יכול להיות שאתם בכלל לא צריכים את זה
אופיר כץ:
אני מצטרף לרוויזיה
שגית אפק:
הרוויזיה - - - במליאה, זאת אומרת זה ברור
אופיר כץ:
סיימנו
אופיר כץ:
 עכשיו אמרנו שסעיף 2 יורד
אופיר כץ:
 עכשיו נשאר לנו סעיף ג', בקשת יושב-ראש הוועדה לביטחון לאומי להעברת הצעת חוק מבקר המדינה (תיקון - הגנה על חושפי שחיתויות במשטרת ישראל), התשפ''ג-2022/פ/353/25 מהוועדה לענייני ביקורת המדינה לוועדה בראשותו
מירב בן ארי:
אני יכולה להגיד על זה משהו כי זה חוק שלי?
אופיר כץ:
 קודם כל אם ראש הוועדה רוצה - - -
צביקה פוגל:
כן, אנחנו חשבנו שנכון שכל נושא השוטרים והמשטרה ידון אצלנו בוועדה ולכן ביקשנו שזה יעבור אלינו
צביקה פוגל:
 לא נתקלנו בהתנגדות לעניין הזה
אופיר כץ:
מיקי, אתה רוצה להתייחס?
מיקי לוי:
אני רוצה לשמוע אותה
מיקי לוי:
 אני יודע בדיוק מה להגיד אבל אני מתייחס אחריה
מירב בן ארי:
לא, אבל למה שלא תתייחס קודם אתה?
מיקי לוי:
עזבי, יש לי כל כך הרבה אבל אני רוצה לשמוע חוות דעת משפטית
אופיר כץ:
בבקשה
מיקי לוי:
אני יודע למה אני אומר את זה
ארבל אסטרחן:
מדובר בתיקון לחוק מבקר המדינה שעוסק בסמכויות מבקר המדינה כנציב תלונות הציבור בבואו להגן על חושפי שחיתויות
ארבל אסטרחן:
 היום אין לו סמכות לגבי שוטרים בהקשר הזה, וההצעה מוסיפה למבקר סמכויות - - -
זאב אלקין:
סליחה שאני מתערב בנושא כל כך חשוב, אבל אם פנחס עידן הודיע שהוא משבית המראות מנתב"ג בגלל הרפורמה, אז אופיר, הגעתם לבעיה
זאב אלקין:
 אחד מהאנשים הכי חזקים בליכוד
ארבל אסטרחן:
אז כאמור ההצעה מדברת על סמכויות מבקר המדינה
ארבל אסטרחן:
 הנושא הזה נמצא בליבת עיסוקה של ועדת הביקורת
ארבל אסטרחן:
 ועדת ביקורת המדינה, אין לה הרבה חקיקה
ארבל אסטרחן:
 בעצם עיקר החקיקה שהיא עוסקת בו זה ענייני מבקר המדינה והסמכויות שלו, ולכן לעמדתנו היא הוועדה המתאימה
ארבל אסטרחן:
 ועדת ביקורת המדינה, אנחנו יודעים שהיא עוסקת בתחומים רבים ורחבים
ארבל אסטרחן:
 הסמכויות של מבקר המדינה מתפרסים על משרדי ממשלה רבים, אבל בסופו של דבר הסמכות של המבקר עצמו נבדקת ונדונה בוועדת ביקורת ולכן לעמדתנו ההצעה צריכה להישאר שם
מיקי לוי:
תודה רבה
מיקי לוי:
 עכשיו אני בבקשה, אדוני היושב-ראש
מיקי לוי:
 כל נושא החקיקה מאז ומעולם בכנסת ישראל של נושאים מטעם מבקר המדינה אמורים לידון בוועדה לביקורת המדינה
מיקי לוי:
 אני אומר לך, הוועדה לביקורת המדינה אינה יכולה לחוקק חוקים
מיקי לוי:
 לא בסמכותה שום חוק, שום דיון אלא רק בנושאים ספציפיים של מבקר המדינה, אלא אם הובאו על ידי מבקר המדינה
מיקי לוי:
 מספר החוקים שנדונו ב-15 השנים האחרונות בוועדה עצמה הוא אפסי, הוא בודד על 15 שנים, וזה רק אם בא החוק מטעם מבקר המדינה
מיקי לוי:
      במסגרת החוק של מתן חסינות לחושפי שחיתות כלולים גם חיילים, בכלל לא רק שוטרים
מיקי לוי:
 מחר בבוקר אם מבקר המדינה יביא לפתחה של הוועדה לביקורת המדינה נושא בריאות, נושא שחובתו לבוא ולחוקק, אז אנחנו נתחיל להעביר את זה לשם, שזה בא ממבקר המדינה? או נושאים שעניינם רווחה וזה בא מטעם מבקר המדינה כדי לאפשר לו אחד ולאפשר לו שניים, אז זה יעבור? אז אפשר לבטל את הוועדה לביקורת המדינה, לא צריך אותה
מיקי לוי:
 ממילא היא לא הייתה קיימת שנה ושמונה חודשים, לכן אני אומר לך, גם זה נדון בענייני חיילים ולכן אין שום סיבה
מיקי לוי:
 אני מתנגד התנגדות נמרצת
מיקי לוי:
      גם שמענו את היועצת המשפטית, להעביר את זה לוועדה לבט"ל
מיקי לוי:
 כשהעברנו את זה במליאה לא נשמעה שום קריאה
מיקי לוי:
 פתאום החוצפה יום לפני שהנושא צריך להיות נדון בוועדה לביקורת המדינה, אחרי צוהריים אני מקבל בקשה לעצור הכול, לשלוח למוזמנים, לבטל הכול
מיקי לוי:
 מה זה הדבר הזה? חודש ושבוע אחרי שזה עבר במליאה
מיקי לוי:
 מה הטירוף הזה? לכן אני אומר, אני מתנגד התנגדות נמרצת
מיקי לוי:
 לא יקום שנושא שבא מטעם מבקר המדינה, שהוועדה לביקורת המדינה היא הסמכות היחידה שעוסקת בענייני המבקר בביקורות של המבקר, יעבור לוועדה אחרת
מיקי לוי:
 אם הסכר הזה ייפרץ, הרבה סכרים כבר נפרצו בשלושה חודשים האלה
מיקי לוי:
 אוניברסיטה למדתי מכם
מיקי לוי:
 אני אדע לנצל את זה יום אחד
אופיר כץ:
היה לנו גם מורה טוב
מיקי לוי:
מחמיר לעומתכם
אופיר כץ:
כן, מירב
מירב בן ארי:
אני רוצה להגיד משהו בתור היוזמת של החוק
מירב בן ארי:
 קודם כל החוק הזה הוא חוק - - -
מיקי לוי:
מה שאני לא העזתי לא בפורים, לא בזה, נלחמתי מול המפלגה, מול הממשלה - - -
שלום דנינו:
על זה נאמר, התלמיד עלה על רבו
מיקי לוי:
פוליטיקה זה גלגל
מיקי לוי:
 לא למדת
מיקי לוי:
 תשאל את הוותיקים
מיקי לוי:
 פוליטיקה זה גלגל
מירב בן ארי:
בכלל אני מציעה, לפני שאתם באים ונופלים תלמדו מה היה פה, כי מה שקורה כאן זה קטסטרופה
מירב בן ארי:
      קודם כל אני היוזמת של החוק הזה והחוק הזה מלכתחילה היה של קיש ושל אמיר אוחנה, שתי דמויות שאתה מכיר היטב
מירב בן ארי:
 כשהביאו את החוק הזה בכנסת ה-24 לא הוקמה הוועדה לביקורת המדינה כי חברי האופוזיציה סירבו להקים ועדות
מירב בן ארי:
 בגלל שלא הוקמה הוועדה לביקורת המדינה ביקש מאיתנו קיש ואוחנה לשים את זה בוועדה לביטחון פנים שהייתה אז שלי, מכיוון שעסקנו במשטרה, רק בגלל שלא הייתה ועדה לביקורת המדינה
מירב בן ארי:
 אף אחד שפה בכלל לא היה בכנסת הקודמת חוץ ממך
מירב בן ארי:
 הם סירבו להקים
שלום דנינו:
ראינו אתכם בטלוויזיה
מירב בן ארי:
עזוב
מירב בן ארי:
 דברים שרואים מכאן לא רואים משם, מי כמוך עכשיו יודע
מירב בן ארי:
 בכל מקרה זה הסיבה היחידה שהסכמנו
מירב בן ארי:
      היה דיון אצל מיקי על זה שהמפכ"ל ומפקד מג"ב לא באים לדיון כי השר לביטחון לאומי לא אישר להם
מירב בן ארי:
 המפכ"ל, כשהייתי יו"ר הוועדה לביטחון פנים בא כל חודשיים
מירב בן ארי:
 ביקש יו"ר הוועדה לביקורת המדינה בקשה מאוד נכונה ואמר, אני רוצה לעשות דוח ממסקנות מבקר המדינה על "שומר חומות"
מירב בן ארי:
 בבקשה, המפכ"ל ומפקד מג"ב הגיעו
מירב בן ארי:
      השר המיותר הזה, כבר אין לי מילים לתאר אותו, אתה לא מרשה לי להגיד מילים קיצוניות אז אני אגיד, מיותר, החליט שהוא לא מאשר, אז היו צריכים לבוא לוועדת ביקורת המדינה ולעשות צו הבאה
מירב בן ארי:
 באתי לחברי הכנסת של הקואליציה ואמרתי להם, ממה נפשך? על מה אתם עושים בלגאן? עוד פעם קראו לכם להצביע נגד? ביקש בסך הכול לקיים דיון שהוועדה לביטחון פנים והוועדה לביטחון לאומי יכולים לזמן את המפכ"ל, אז מה הבעיה? אותו דבר אתם נמצאים פה היום
מירב בן ארי:
 זה חוק שלי שאני בכלל לקחתי מאוחנה ויואב קיש
מירב בן ארי:
 זה הסיבה היחידה שזה עבר כמובן בעזרה של אופיר
מירב בן ארי:
 החוק הזה הוא חוק של ביקורת המדינה, של חושפי שחיתויות במשטרה ובצבא
מירב בן ארי:
 אין שום סיבה, בטח שהוועדה לביטחון לאומי גם לא אמונה על החיילים
שלום דנינו:
אופיר, יש חילוקי דעות על נוסח החוק?
מירב בן ארי:
חוק קצר
אופיר כץ:
לא, וגם אם יש זה נידון בוועדה
שלום דנינו:
יש לי הצעה
שלום דנינו:
 אולי זה יהיה שתי הוועדות?
מיקי לוי:
לא, לא, לא, אני לא מוכן
מירב בן ארי:
 אני אגיד לך מה הבעיה
מירב בן ארי:
 אחד, אם אתה מקים ועדה מיוחדת, אתה צריך להעביר את זה במליאה ואין מליאה
מירב בן ארי:
 אם אתה מקים ועדה משותפת, היא לא רלוונטית פה
מירב בן ארי:
 אני כן אומר, בגלל שהחוק, ואמרה היועצת המשפטית, לא חל רק על שוטרים אלא מרחיב לאוכלוסיות, זה צריך להיות בוועדה לביקורת המדינה
מירב בן ארי:
 אני מבינה את הרצון של הקואליציה להצביע ולהפיל, אבל טיפה שכל ישר
מירב בן ארי:
 כמו האירוע עם המפכ"ל
מיקי לוי:
יש רוב לקואליציה בוועדה לביקורת המדינה
מיקי לוי:
 שיבואו ויבקשו לשנות
מיקי לוי:
 יעשו
מיקי לוי:
 הרי תהיה שם הצבעה
מירב בן ארי:
בכל הוועדות חוץ ממעמד האישה יש לכם רוב
אופיר כץ:
טוב, אם כך אנחנו עוברים להצבעה
אופיר כץ:
 מי בעד הבקשה של יושב-ראש הוועדה לביטחון לאומי להעברת הצעת חוק מבקר המדינה - - -
מירב בן ארי:
אבל מה תעשה עם העניין של החיילים?
משה טור פז:
היועצת המשפטית, זה כלום בעיניכם? אני לא מבין
מירב בן ארי:
אני לא מצליחה להבין למה אתם עושים את זה?
משה טור פז:
למה אתם עושים את זה?
אופיר כץ:
רגע, נסיים את ההצבעה
אופיר כץ:
 מי נגד?
מיקי לוי:
אני אדאג שהחוק הזה לא יובא
מיקי לוי:
 אם זה כוחנות - - -
אופיר כץ:
שלושה
מירב בן ארי:
רוויזיה אני מבקשת
משה טור פז:
אתם עושים טעות, חברים
משה טור פז:
 זה לגופו של עניין טעות
אופיר כץ:
ב-11:10
מיקי לוי:
חוק אחד בארבע שנים
מיקי לוי:
 איזה בושה
אופיר כץ:
יוצאים להפסקה, נחזור להצבעה על הרוויזיה
מירב בן ארי:
למה? מה תעשו עם החיילים?
מיקי לוי:
מה תעשו עם החיילים? מה העניין של הוועדה לביטחון פנים עם החיילים, תגיד לי? זה רק פוליטי? לא אכפת לכם?
משה טור פז:
רק פוליטי, מיקי
משה טור פז:
 אין ענייני, אין שום דבר
אופיר כץ:
חבל שלא רצית ועדה משותפת
מיקי לוי:
אני לא רוצה ועדה משותפת
אופיר כץ:
זה יכול היה להיות פתרון טוב
מיקי לוי:
 זה זכותה של הוועדה לביקורת המדינה
מיקי לוי:
 שמעת את עורכת הדין - - -
משה טור פז:
כבשת הרש של האופוזיציה
משה טור פז:
 גם את זה רוצים לקחת
מיקי לוי:
מירב, החוק הזה לא יבוא, אל תדאגי
אופיר כץ:
טוב, אני מחדש את ישיבת ועדת הכנסת
אופיר כץ:
 מגישי הרוויזיה לא נוכחים אז הרוויזיה הוסרה בעצם
ינון אזולאי:
רק תגיד על מה זה
אופיר כץ:
הרוויזיה הוגשה על סעיף ג', בקשת יושב-ראש הוועדה לביטחון לאומי להעברת הצעת חוק מבקר המדינה (תיקון - הגנה על חושפי שחיתויות במשטרת ישראל), התשפ''ג-2022 מהוועדה לענייני ביקורת המדינה לוועדה בראשותו
אופיר כץ:
 מגישי הרוויזיה לא פה
אופיר כץ:
 פוגל, הרוויזיה הוסרה
אופיר כץ:
      אני רק רוצה לחדד משהו מהסעיף הראשון שהפעלנו, של 98
אופיר כץ:
 כל ההסכם היה על שתי הצעות החוק ביחד
אופיר כץ:
 גם ההצבעות השמיות זה על שתי ההצעות יחד
אופיר כץ:
 חמש לאופוזיציה וחמש לקואליציה זה על שתי ההצעות יחד כדיון אחד
צביקה פוגל:
יפה מאוד
אופיר כץ:
בסדר גמור
אופיר כץ:
 תודה, הישיבה נעולה
אופיר כץ:
בוקר טוב לכולם, אני מתכבד לפתוח את ישיבת ועדת הכנסת, היום ה-30 במרץ, יום חמישי
אופיר כץ:
 נפתח בבחירת ממלא מקום ליושב ראש הכנסת בעת העדרו מהארץ
אופיר כץ:
 אדוני המזכיר, בקשה
דן מרזוק:
בוקר טוב
דן מרזוק:
 יושב ראש הכנסת עתיד לצאת היום לביקור מדיני בהודו ולחזור ארצה ביום רביעי בשבוע הבא
דן מרזוק:
 בהתאם לסעיף 20א לחוק יסוד: הכנסת, נדרשת ועדת הכנסת לבחור ממלא מקום ליושב ראש בעת העדרו
דן מרזוק:
 היושב ראש ממליץ לוועדה לבחור בחבר הכנסת אוריאל בוסו, סגן יושב ראש הכנסת, כממלא מקום עד ליום שני בשבוע הבא כולל, ומיום שלישי לבחור בחבר הכנסת ישראל אייכלר, סגן יושב ראש הכנסת, כממלא מקום עד לתום התקופה
אופיר כץ:
מי בעד מינוי ממלא מקום ליושב ראש?
אופיר כץ:
התקבל פה אחד
אופיר כץ:
בקשת חבר הכנסת אליהו רביבו להעברת הצעת חוק העונשין (תיקון – הארכת התיישנות בעבירות מין בקטינים), התשפ"ג-2022 (פ/978/25), מוועדת חוקה, חוק ומשפט, לוועדה המשותפת לוועדת חוקה, חוק ומשפט וקידום מעמד האישה
אופיר כץ:
 אני מבקש לציין שזה בהסכמה
ארבל אסטרחן:
צריך לומר שמדובר בוועדה משותפת - ההרכב שלה כבר נקבע כאן - להצעת חוק שעוסקת בנושא דומה, ולכן רוצים להעביר את ההצעה הנוספת לאותה ועדה
אופיר כץ:
אני מתכבד לפתוח את הישיבה על פיצולים וניתובים לחוק ההסדרים
אופיר כץ:
 נעמה לזימי, בקשה
נעמה לזימי:
התקציב שהוגש בכללותו הוא לא תקציב חברתי, הוא לא משקף שום דבר מהצרכים העכשוויים של הציבור לחיים עצמם ולמציאות הכלכלית והחברתית הקיימת
נעמה לזימי:
 חוק ההסדרים מגלם בתוכו פרק שונה, דורסני ומסוכן שמבחינתי הוא עוד נדבך בהפיכה שאתם מנסים לחולל פה, ואני מדברת על הפרק של תשתיות לאומיות
משה סנה:
יש משהו שהוא לא הפיכה, שהוא סתם?
נעמה לזימי:
למה לזלזל כשאתם מסירים את כל החסמים הכי חשובים בוועדות התכנון שאמורים לשמור גם על הגנת הסביבה, גם על האינטרס הציבורי שלנו וגם על בריאות הציבור? לא לזלזל בזה
נעמה לזימי:
 אני יודעת שלא היה לכם מה לשים בחוק ההסדרים הזה ולכן דחפתם את מה שתמיד הודפים כל פעם
נעמה לזימי:
 כל חוק הסדרים מנסים לדחוף את הפרק המטורף הזה שמפקיר אותנו
נעמה לזימי:
 בסוף מצליחים להוציא אותו
נעמה לזימי:
 פה הלך לכם איכשהו
נעמה לזימי:
 זה מחייב פיצול מהותי
נעמה לזימי:
 אם רוצים לדון בריסוק ועדות התכנון כך שיהיה הולילנד אחד גדול במדינה הזאת, אוקי, בוא נדון בזה לא במסגרת לוחות זמנים מהירים, מזורזים ובלי שום פיקוח
נעמה לזימי:
 פגיעה בפיקוח על היערות, פגיעה בחוק אוויר נקי, הוצאת נציגים מוועדות התכנון – יש פה צבר כזה שפשוט הופך להיות חסר רסן ובסוף פוגע באינטרס הציבורי
נעמה לזימי:
 כשאנחנו מתכננים אנחנו צופים לדורי דורות, אנחנו אמורים להסתכל איך המדינה תיראה בעוד 20 שנה, 30 שנה, האם אנחנו פוגעים במגוון הביולוגי, בטבע, האם אנחנו פוגעים בעתודות הקרקע של ישראל, מה אנחנו עושים לדורי דורות
נעמה לזימי:
 כשאנחנו מסירים הכל וגם מאפשרים לרשות לקחת יועצים חיצוניים, אנחנו מפקירים את המדינה
נעמה לזימי:
 כל כך הרבה עוולות נעשו, כולל חוקי התכנון שישנם, ואתם רוצים להסיר את החוקים האלה ומצפים שלא יהיה יותר גרוע? אל תעשו את זה בזמן הכאוס והמשבר